Przebùdowa hipòdromù w Sopòce i tragiczny wëpôdk, czej na pastwiszczu zdechła cennô klacz, zbiegłë sã w czasu. Karpińscë udbelë wëszukac môl, w jaczim wszëtczé jich kònie bë bëłë mët. Przez jaczis czas Baltic Ranch bëło wãdrownym ranczã. Jegò pierszą sedzbą béł Sopòt. Pózni na krótkò zamieszkelë pòd Gduńsczim Starogardã, przez rok bëlë w Bòrczu, a łoni òsedlë w Kaliszu kòl Dzemianów. Czë na długò? Ùzdrzimë. Wiôldżim dobëcym negò môla są pastwiszcza. Gòrzi wëzdrzi sprawa szkòleniégò kòniów. Felënk halë i błoto na ùjeżdżalnie nie pòmôgają profesjonalnémù treningòwi.